NaiveNeuron/SloPal huggingface dataset:
Vetrák, Milan, poslanec NR SR (2023-05-24):
Ďakujem za slovo. Pán poslanec Dostál, ja teda na spresnenie. Ja som sa tak opatrne snažil rozprávať o tom rozpade, alebo teda, aby to nevyplývalo z toho to, že by som vás chcel z toho nejako obviňovať. Ja som to povedal kvôli tomu, že celkove opadol záujem riešiť túto problematiku, celkove, že to bola taká, zrazu bola taká atmosféra, že už sa nám nepodarí nájsť deväťdesiatku, a teda aj za seba poviem, že aj moja motivácia proste pracovať na niečom a venovať tomu hodiny na úkor svojej rodiny a energiu vyplýva z toho, že či ten záujem je, alebo nie je, že ak ten záujem reálne nie je, tak potom aj ja zvažujem, že sa budem venovať radšej veciam, kde stačí na priechodnosť 76 hlasov, nie 90. Ale bolo mi veľmi ľúto, že sme sa k ničomu nedopracovali, a viem, že v minulom volebnom období tuším tú pracovnú skupinu, ktorú spomínaš, nejako, nejakým spôsobom zastrešoval gestor a práve predseda toho príslušného výboru. A teda pán predseda, terajší predseda výboru bude ešte vystupovať, tak asi povie, že prečo on nejako neinicioval tú pracovnú skupinu. Priznám sa, že úplne teda nepoznám tie dôvody. Verím, že sa dozvieme. No a toto je v zásade ako keby záložné riešenie, že keď sa výbor... s ničím neprišiel, tak ja som teda nastrelil tie veci, ktoré z praxe a z judikatúry Ústavného súdu vyplývajú, nie všetky, ale viaceré, že poďme sa o tom rozprávať a prípadne poďme to aj upraviť. Ak chceme niečo vypustiť, aby sme, aby to bolo priechodné, vypustime, ak chcem niečo doplniť, kľudne doplňme. Máme ešte čas medzi prvým druhým čítaním. A určite my sa vieme na veľa veciach zhodnúť. Určite ty, ja alebo OĽANO, SaS, pri ochrane verejného záujmu sa vieme. Veď nakoniec aj tá úprava, ktorá by mala zabraňovať zametaniu káuz pod koberec, to nie je môj výmysel. To už bolo predložené Veronikou Remišovou v minulom volebnom období. Ja som s ňou na tom pracoval, kým ona to predložila tej pracovnej skupine. Čiže ja si ani nepripisujem nejaké prvenstvo v tom, práve mi je ľúto, že sa to ťahá už šesť rokov (povedané so smiechom) a nevieme to presadiť, či sme boli v opozícii, koalícii, a však poďme sa o to pokúsiť. Ale keď je to kameň úrazu, tak to budem musieť zase asi odložiť na ďalšie volebné obdobie.
Šefčík, Marek, poslanec NR SR (2020-10-20):
Aby sme mohli hlasovať o pozmeňujúcich návrhoch predložených dnes v rozprave, pán predsedajúci, dajte najskôr hlasovať o skrátení, skrátení lehoty podľa § 83 ods. 4 zákona o rokovacom poriadku.
Podmanický, Ján, poslanec NR SR (2021-10-05):
Ďakujem za slovo. Chcem poďakovať pánovi poslancovi Tarabovi za vystúpenie. Možno by som doplnil ešte niekoľko myšlienok. Viete, žijeme v takej paradoxnej situácii, že v Trestnom zákone chránime vajíčka orla kráľovského, prípadne iných živočíchov. Kto by tieto vajíčka zničil, tak ho trestne stíhame. Za zničenie takýchto vajíčok sú jednak peňažné tresty, alebo aj iné druhy trestov. Spoločnosť sa v tomto prípade správa zodpovedne. Ale chcem sa spýtať kolegov z tej liberálnejšej časti politického spektra, či nie je pre nich absurdné, že na jednej strane schvaľujú zvýšenú ochranu nenarodených detí živočíchov, ale nenarodené dieťa človeka je pre nich vec, ktorú možno ukončiť v podstate bezdôvodne zo dňa na deň len tak. A keď tu príde pani poslankyňa Záborská so zákonom, ktorý neberie to právo slobodného rozhodnutie, ako povedala správne aj pani poslankyňa Tabák, slobodné rozhodnutie nám zostáva, zákon pani Záborskej neberie právo slobodného rozhodnutia ženy, len jej chce pomôcť, aby si dobre rozmyslela v podstate nezvratný krok, ak to raz urobí a dá si zobrať dieťa, tak to je nezvratné, to sa nedá napraviť, že vymaže status na Facebooku a všetko je v poriadku. To sa nevráti už nikdy. A tie ženy, ktoré boli na interrupciách, celý život si nesú túto traumu so sebou. (Reakcia z pléna.) No tak všetky nie (povedané so smiechom), ale väčšina si ich nesie. Tie, ktoré majú citlivé srdce, tak tie si tú traumu nesú, jasné, však máme aj bezcitných ľudí, ktorí možno zabíjajú od rána do večera a nenesú si žiadnu traumu so sebou. Ten zákon chce pomôcť tým, tým citlivým.
Blanár, Juraj, podpredseda NR SR (2023-02-09):
Štyri faktické poznámky na vaše vystúpenie. Pán poslanec Suja ako prvý.
Petrák, Ľubomír, poslanec NR SR (2016-11-29):
V štvrtej časti spoločnej správy je uvedených celkovo 27 pozmeňujúcich a doplňujúcich návrhov a gestorský výbor odporúča o nich hlasovať spoločne, ale pán poslanec Tittel vyňal na osobitné hlasovanie body 2 a 25, preto, pán podpredseda, dajte, prosím, hlasovať o bodoch 1, 3 až 24, 26 a 27 spoločne s odporúčaním gestorského výboru schváliť.
Zemanová, Anna, poslankyňa NR SR (2019-09-11):
Ďakujem pekne. Vážený pán predsedajúci, vzhľadom na to, že napriek opakovaným upozorneniam mandátový a imunitný výbor doteraz neprerokoval vzdanie sa mandátu bývalej poslankyne Jankovskej a podľa vášho hovorcu ani o ďalších dvoch vzdaniach sa mandátu bývalých poslancov Kažimíra a Stromčeka, navrhujem, aby Národná rada prerušila 49. schôdzu... (Prerušenie vystúpenie predsedajúcim.)
Glváč, Martin, podpredseda NR SR (2016-11-28):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Pellegrini, Peter, podpredseda NR SR (2020-09-23):
S reakciou na faktické pán poslanec Kamenický.
Šimečka, Michal, podpredseda NR SR (2024-09-10):
Ďakujem veľmi pekne, pán poslanec. Vyhlasujem teda rozpravu za skončenú. Chce ešte pani navrhovateľka, pani ministerka alebo pán spravodajca niečo k rozprave dodať? Áno? Nech sa páči.
Danko, Andrej, predseda NR SR (2018-02-14):
S reakciou na vystúpenie pána poslanca tri faktické, uzatváram možnosť prihlásenia. Pán poslanec Kollár.
Heger, Eduard, poslanec NR SR (2016-09-23):
Ďakujem, pán kolega Budaj. Ja som rád, že ste spomenuli práve to dôležité, čo tu tak málokrát odznieva, a to je to, že aj pán Kaliňák má v rukách alternatívy a že nakoniec je to v jeho rukách a že veci by nemuseli zájsť tak ďaleko. A toto je to, čo tu vidíme veľmi zriedka, že keď sa človek aj vyberie zlou cestou, tak akoby už sa nechce z nej vrátiť a radšej pôjde ďalej a ďalej, dúfajúc, že to nejako prerazí. Tak som veľmi rád, že ste to spomenuli a že tu odznelo. Pretože myslím si, že toto je to, čo tu potrebujeme sa naučiť, vedieť si priznať chybu, vedieť sa z nej poučiť a konať nápravu. Ďakujem.
Figeľ, Ján, podpredseda NR SR (2014-06-24):
Nech sa páči, pani Eva Horváthová.
P. Hrušovský, predseda NR SR: (2003-10-21):
(Hlasovanie.) Prítomných je 145 poslancov, za hlasovalo 134, proti bol 1, zdržalo sa 9, nehlasoval 1. Návrh sme schválili.
M. Hort, podpredseda NR SR: (2009-04-16):
A teraz má slovo pán poslanec Jánoš. Nech sa páči.
Šuca, Peter, poslanec NR SR (2021-06-16):
Ďakujem pekne za slovo. Vážený pán predseda, dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky. Skončil som, dajte, prosím, hlasovať.
Šimečka, Michal, podpredseda NR SR (2024-04-24):
Ďakujem veľmi pekne a poprosím spravodajcu pána poslanca Svobodu, ktorého určil gestorský výbor pre financie a rozpočet. Nech sa páči.
Pčolinský, Peter, podpredseda NR SR (2022-10-25):
Ďakujem. Ešte s faktickou pani poslankyňa Bittó Cigániková. Nech sa páči.
Sulík, Richard, predseda NR SR (2010-10-19):
Ďakujem. Dávam slovo spravodajcovi, ktorého určil navrhnutý gestorský výbor pre hospodárstvo, výstavbu a dopravu, poslancovi Ľudovítovi Jurčíkovi.
Svrček, Miloš, poslanec NR SR (2020-07-15):
Ďakujem pekne za slovo, pán predsedajúci. Kolegyne, kolegovia, v rozprave k uvedenému návrhu zákona vystúpili šiesti poslanci. Pán poslanec Susko podal návrh vrátiť návrh zákona na dopracovanie. Pozmeňujúce návrhy podali poslanci Susko a Raši. Pán poslanec Susko požiadal vyňať na osobitné hlasovanie body 1, 2, 3, 10, 11 a 12 správy výboru. Pán predseda... Pán predsedajúci, budeme najprv hlasovať o návrhu poslanca Suska vrátiť návrh zákona na dopracovanie.
Kaliňák, Robert, podpredseda vlády a minister vnútra SR (2013-10-25):
Myslím, že by sme to mohli zvládnuť nejako. Ľubovoľný minister môže otvoriť rozpravu medzi nami. (Hlasy v sále.)
Figeľ, Ján, podpredseda NR SR (2013-02-06):
Ďakujem pekne. Ďalším prihláseným do rozpravy je pán kolega Martin Fecko. Nech sa páči.
Figeľ, Ján, 1. podpredseda vlády a minister dopravy, pôšt a telekomunikácií SR (2010-09-07):
Ďakujem pekne. Pán minister Mikloš, podpredseda vlády, ma požiadal o zastúpenie z dôvodov jeho rokovania v Bruseli na Rade ministrov. Rád som to prijal, teda tá modalita, že vlastne v zákone sa vytvára predpoklad pre mimoriadny odvod, ktorý môže mať dve podoby, a to jednu časť priamym odvodom v horizonte 10. októbra s výnimkou časti mimoriadneho odvodu, ktorú ministerstvo, teda ako gestorský úrad, povolí v splátkach, je práve preto tak formulovaná, aby k celkovému naplneniu tej čiastky došlo. Zároveň, keďže plný odvod v jednom termíne takejto čiastky nebude možný, tak sa vytvára možnosť alebo eventualita pre takýto postup cez záložné alebo zriadenie záložného práva na majetok prevádzkovateľa. Národná lotériová spoločnosť je zisková, ale dynamika alebo miera tohto zisku, samozrejme, závisí od ďalších faktorov a nám išlo pri rokovaní na vláde o to, aby sme reálne mohli pomôcť v dohľadnej dobe základnou sumou, ktorá tu nie je uvedená, pretože nebolo to ani reálne určiť, ale podstatnou k 10. októbru a ďalšie možnosti riešiť na základe tejto modality, ktorá, možno, že je nová, ale je modalitou vo finančnom práve možnou akceptovateľnou, a preto je v tomto návrhu zakomponovaná. Toľko na dovysvetlenie. Samozrejme, o návrhu budete ďalej rokovať. Predpokladám, že aj vážnejšie alebo precíznejšie detaily môžu zaznieť. Nie je to prvýkrát, keď sa využíva národná lotériová spoločnosť pre tému mimoriadneho riešenia, alebo teda cez mimoriadny daňový odvod. Chcem vás uistiť, že ten úmysel je na pomoc riešiť škody, ktoré sú rozsiahle. Ďakujem pekne.
Lehotský, Tomáš, poslanec NR SR (2023-02-02):
Pán predsedajúci, ďakujem veľmi pekne. Ďakujem za slovo. Vážené pani poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona (tlač 1362). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhov zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Malatinec, Roman, poslanec NR SR (2024-01-16):
Pán predseda, teraz hlasujeme o tretej pripomienke prezidentky Slovenskej republiky.
Bugár, Béla, podpredseda NR SR (2016-06-17):
Vážené panie, vážené dámy, za chvíľočku budeme pokračovať v rokovaní, a to hlasovaním o niektorých bodoch, prerokovaných bodoch programu. Dovoľte mi ešte predtým privítať žiakov zo Základnej školy v Dubovej. Buďte vítaní v Národnej rade! (Potlesk.) Ešte pred hlasovaním s procedurálnym návrhom pani poslankyňa Dubačová.
Číž, Miroslav, podpredseda NR SR (2015-02-04):
Ďakujem, pán overovateľ, a teda konštatujem, že Národná rada zvolila Ľubomíra Gumana a Ildikó Nagy za členov Rady Rozhlasu a televízie Slovenska za oblasť rozhlasového vysielania na funkčné obdobie od 11. februára 2015 do 10. februára 2021. A teraz vás, pán overovateľ, prosím, aby ste oznámili výsledok tajného hlasovania o návrhu na voľbu členov Rady Rozhlasu a televízie Slovenska a to za oblasť práva. Nech sa páči.
Kočiš, Eduard, poslanec NR SR (2022-12-05):
Ďakujem pekne za slovo, pán predsedajúci. Vážené kolegyne, kolegyňa, kolegovia, máme predkladaný návrh zákon, ktorým sa mení a dopĺňa zákon č. 596/2003 o štátnej správe v školstve a školskej samospráve. Jednoducho doterajšia právna úprava vymenúva náležitosti zmlúv alebo náležitosti zmluvy o poskytovaní finančných prostriedkov na vzdelávanie, na mzdy, na prevádzku na dieťa, na žiaka, na poslucháča, akokoľvek to nazveme. A tento návrh zákona jednoducho navrhuje, aby sa nejakým spôsobom alebo spôsobom, ktorý je v zákone uvedený, a podľa mňa je správny, odstránili akékoľvek pochybnosti pri výklade zákonného textu, ktorý terajší návrh zákona obsahuje. To znamená, aby ohľadom pripomienok k zmluve, ktorá je medzi školských zariadením a v úvodzovkách štátom ako poskytovateľom tohto príspevku, mohlo dôjsť a malo by dôjsť aj k doplnení o tom, k doplneniu o tom, aby na poskytovateľov neboli kladené príliš nejaké obsedantné alebo nejaké zvláštne podmienky zo strany samosprávy, ktorá dané školské zariadenie buď financuje v plnom rozsahu, alebo z časti. To znamená, odstráni sa nám bariéra, ktorou niekedy dochádza pri financovaní či už základnej školy, materskej školy, strednej školy, alebo centra voľného času, alebo súkromného centra voľného času, ktorý je nejakým spôsobom zakomponované na danej samospráve. A všetky tieto podmienky v snahe podmieniť financovanie, nejakých spôsobom oklieštiť alebo ubrať danému zariadeniu prostriedky, ktoré by mali slúžiť výlučne na jeho zákonnú prevádzku, nazvime to takto, či už zásahom samosprávy buď vedomím, alebo nevedomím. A poskytované vzdelávanie sa takýmto spôsobom bude motivované uberať snahou vyhnúť sa akémukoľvek financovaniu zo strany zákona, ktorý je v terajšej dobe predložený. Čiže jednoduchým takýmto príkladom, ak je riaditeľ centra voľného času, základnej školy, strednej školy v konflikte so samosprávou, tak môže dôjsť k skráteniu alebo nejakým obštrukciám na základe financovania daného školského alebo predškolského zariadenia, alebo centra voľného času, alebo hudobnej školy umenia, akéhokoľvek zariadenia, ktoré spadá pod legislatívny proces a pod proces školských zariadení. Čiže tento zákon by toto značne zamedzoval a bol by na prospech školských zariadení a značne by nejakým spôsobom zviazal ruky samospráve, ktorá by chcela nejako im zvláštnym spôsobom hádzať polená popod nohy školských alebo predškolským zariadeniam, s ktorými má buď nejaký konflikt, alebo tieto finančné prostriedky by chcela posunúť alebo presunúť v rámci svojej kompetencie alebo svojich kompetencií niekam inam, pardon. (Rečník si odkašľal.) Čiže ja tento návrh zákona považujem za dobrý, aj keď ide naozaj iba o úpravu legislatívnu a o upravené znenie, čiže ja zaňho zahlasovať určite budem a pevne verím, že tento návrh zákona nájde podporu naprieč celým politickým spektrom. 	Ďakujem pekne.
M. Belásová, poslankyňa: (2010-02-12):
Ja si nemyslím, že by sme sa mali pri výklade svojich dejín dívať na druhé štáty, aby sme, nech Boh chráni, ich neurazili, tie ostatné štáty a národy. Nikto to takto nerobí. Veď my najlepšie vieme, aké boli naše dejiny. My najlepšie vieme preto, lebo sme ich prežili. Máme s tým skúsenosti. Takže keď my píšeme o svojich dejinách a máme svoj výklad vlastenectva a dejín a histórie, tak je to autentické. A mali by sme sa prestať dívať na to, čo povedia, nedajbože, iné národy. Lebo toto je potom naša záhuba a naša tragédia. Ďakujem.
Jurinová, Erika, podpredsedníčka NR SR (2013-06-17):
Ďalej do rozpravy pán Kovačócy, ktorý stráca poradie. Nech sa páči, pán poslanec Hrušovský.
Podmanický, Ján, poslanec NR SR (2011-07-07):
Ďakujem za slovo. Vážený pán podpredseda, ja chcem len pripomenúť, v minulom volebnom období, keď tu neboli všetci členovia vlády prítomní na bode interpelácie, tak ste nám každú minútu a sekundu pripomínali a prerušovali ste rokovanie, žiadali ste, aby sa dostavili všetci členovia vlády, aby bol naplnený zákon o rokovacom poriadku. Vtedy ste aj vy boli veľmi nároční v prítomnosti členov vlády, tak ja vás chcem poprosiť, pán podpredseda, aby ste zabezpečili v súlade s rokovacím poriadkom § 130 ods. 7 účasť neospravedlnených členov vlády.
Ďuriš Nicholsonová, Lucia, podpredsedníčka NR SR (2016-10-12):
Ďakujeme, pán poslanec. Na vaše vystúpenie chce reagovať jeden pán poslanec s faktickou poznámkou. Pán poslanec Droba, nech sa páči.
Grendel, Gábor, podpredseda NR SR (2022-12-01):
Chcem sa ešte opýtať pána spravodajcu, či si želá záverečné slovo. Nech sa páči.
J. Kovarčík, poslanec: (2007-09-12):
Prosím, dajte hlasovať.
Heger, Eduard, predseda vlády SR (2021-05-13):
Ďakujem pekne. Ak dovolíte, šéfa SIS nemáme v kolúznej väzbe a teraz by som odpovedal teda na vašu otázku alebo na vaše doplnenie. Ja som vám tu, pán poslanec, prečítal stanovisko ústavnoprávneho výboru, ktoré vykladá tú vašu, ten váš podnet takýmto spôsobom. Ak teda nesúhlasíte s týmto výkladom, ja s tým vôbec nemám problém, nech sa páči, je dôležité, aby ste sa obrátili ako poslanec na váš ústavnoprávny výbor, a teda doriešili ten výklad. Lebo výklad ústavnoprávnemu výboru hovorí niečo iné, ako ste povedali vy. A ja sa riadim len tým aj ministri sa riadia tým, čo je vlastne výklad. Čiže nie je problém, však to nie je problém urobiť akokoľvek, len musíme sa riadiť zákonmi aj výkladmi, takže z tohto dôvodu to, ako tu bolo tu vlastne povedané, tak tie, ktoré sa na rad nedostali, na tie nie je povinný odpovedať. Čiže bezprostredne odpovedá, teda ten výklad je taký, že odpovedá len na tie, však som to čítal, nemusím to opakovať. Len na tie, ktoré boli podané, prípadne neboli dostatočne vysvetlené. Ale to je výklad teda ústavnoprávneho výboru. Čiže ak s tým máte nejaký problém, v tom prípade, prosím, smerujte, teda adresujte váš, vašu sťažnosť tam, kam patrí, teda na ústavnoprávny výbor. Čo sa týka ministrov. Verím tomu, že, pán poslanec, dáte mi za pravdu, že ak ministri, ktorí, a vieme, aké bude poradie otázok, vieme, ktorí ministri budú odpovedať na otázky, pretože sú vyžrebovaní. Tak ak ministri, ktorí nemajú vyžrebovanú otázku, myslím si, že je omnoho hodnotnejšie, o to viac, že sú platení z daní občanov, aby nesedeli v parlamente, ale pracovali na svojich ministerstvách. Lebo ak tu majú sedieť a počúvať odpovede na otázky, ktoré sa ich netýkajú, a vedia, že sa na rad nedostanú, lebo nie sú vyžrebovaní, tak si nemyslím, že toto je v zmysle toho, čo ste povedali, že ministri sú podriadení parlamentu. To nikto nespochybňuje. Ale nevidím, ja nevidím dôvod, aby tu teraz sedel každý minister počas hodiny otázok, keď vie, že nedostane otázku, nebude mať možnosť odpovedať a bude tu len sedieť a nebude môcť pracovať v prospech občanov. Takže myslím si, že toto je, toto je úplne zrozumiteľné a jasné a verím tomu teda, že aj tu mi dáte za pravdu. Ďakujem pekne.
Laššáková, Jana, podpredsedníčka NR SR (2014-02-05):
Ďakujem pekne. Poprosím vás, pán navrhovateľ, zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský ústavnoprávny výbor, Martinovi Poliačikovi. Nech sa páči, pán poslanec.
Danko, Andrej, predseda NR SR (2016-05-25):
Ďakujem, pani poslankyňa. Otváram všeobecnú rozpravu. Do rozpravy som dostal jednu písomnú prihlášku, pán poslanec Gábor Gál za poslanecký klub MOST – HÍD. Nech sa páči.
Bugár, Béla, podpredseda NR SR (2017-06-15):
Pani spravodajkyňa, chcete mať, chcete zaujať stanovisko? (Reakcia z pléna.) Dobre, ďakujem pekne, takže prerušujem rokovanie o tomto bode programu. Budeme teraz pokračovať návrhom skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. (tlač 584), a to v prvom čítaní. Dávam teraz slovo poslancovi Martinovi Feckovi... (Reakcia z pléna.) Takže vy? Takže pánovi poslancovi Vašečkovi, aby návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 584.)
Zmajkovičová, Renáta, podpredsedníčka NR SR (2012-05-03):
S reakciou na faktické poznámky pán poslanec Mičovský.
V. Chovan, minister pôdohospodárstva SR: (2009-10-15):
Ministerka spravodlivosti Slovenskej republiky Viera Petríková obdržala 16. septembra 2009 disciplinárny návrh od predsedu Okresného súdu v Banskej Bystrici, ktorý sa opieral o rozhodnutie samosprávnych súdnych inštitúcií uznesenia predsedov kolégií sudcovských rád pri Krajskom súde v Banskej Bystrici z 9. apríla 2009. Podľa ustanovenia § 22 ods. 2 písm. b) zákona č. 385/2000 Z. z. o sudcoch a prísediacich v znení neskorších predpisov o dočasnom pozastavení výkonu funkcie sudcu okresného alebo krajského súdu rozhoduje minister spravodlivosti. Po preštudovaní návrhu ministerka spravodlivosti Slovenskej republiky rozhodla 25. septembra 2009 o dočasnom pozastavení funkcie sudkyne Dubovcovej. Nezakladá sa na pravde, ako tvrdia poslanci Daniel Lipšic a Lucia Žitňanská, že neváhala ani jeden deň, rozhodla sa okamžite pozastaviť jej výkon funkcie sudcu. Návrh skupiny poslancov podľa názoru vlády obsahuje aj ďalšie nepresnosti. Vláda Slovenskej republiky rešpektuje oprávnenie poslancov Národnej rady Slovenskej republiky na podanie návrhu na vyslovenie nedôvery členovi vlády. Predmetný návrh sa však prevažne opiera o medializované informácie, menej o fakty. Z uvedených dôvodov vláda Slovenskej republiky nesúhlasí s návrhom skupiny poslancov Národnej rady Slovenskej republiky na vyslovenie nedôvery podpredsedníčke vlády Slovenskej republiky Viere Petríkovej, poverenej riadením Ministerstva spravodlivosti Slovenskej republiky. Ďakujem za pozornosť.
Glváč, Martin, podpredseda NR SR (2017-12-06):
Pán poslanec Dostál, nech sa páči.
Jarjabek, Dušan, poslanec NR SR (2015-04-22):
Ďakujem pekne. Tak pokračujme v tomto žití v dvoch svetoch. Pán poslanec Číž, ja sa chcem, naopak, poďakovať za argumentáciu, aj za to, že to niekto, berie tieto vystúpenia, ako poučovanie. To znamená, že to padlo tam, kam to padnúť malo a tí, ktorí majú byť poučení, pochopili, že sa tu hovorí preto, aby poučení boli. Ide o to, že či pochopia to, čo si povedal. A to už som si nie až taký istý. Jedno je však jasné, za čokoľvek, čo sa v tomto štáte stane, či prídu Marťania, alebo tu bude tsunami, za všetko môže SMER. Alebo či príde nejaká iná živelná pohroma. Pritom najväčšou živelnou pohromou sú podľa môjho názoru niektoré vystúpenia kolegov z opozície. Preto, lebo to tu skutočne, tuto to naozaj zaváňa niekedy aj, aj s pohľadom na, čo ešte v rámci zdravého rozumu sa dá povedať. Nastala tu jednoducho inflácia argumentov opozície. Máme smolu, sme pred voľbami. Akýkoľvek problém, ktorý tuná nastane, sa stane predvolebným problémom v zmysle boja o kandidátky kolegov z opozície, ktorým tečie do topánok. Tak to treba brať a preto ja tieto slová, ktoré tuná padajú už druhý deň z tej pravej strany opozičnej, ja nemôžem brať vážne. O to väčšia vďaka za tvoje argumentačné vystúpenie a o to väčšia vďaka, že to padlo na úrodnú pôdu. Ďakujem za pozornosť.
Ledecký, Vladimír, poslanec NR SR (2022-10-04):
Takže o sedemnástej hodine bude hlasovanie.
V. Veteška, podpredseda NR SR: (2005-12-08):
Vážené panie poslankyne, páni poslanci, uplynul čas určený na hodinu otázok. Ďakujem členom vlády za účasť a odpovede na otázky poslancov. Teraz budeme pokračovať v programe rokovania 52. schôdze Národnej rady Slovenskej republiky prerokúvaním bodu programu návrhu zákona o štátnom rozpočte . Budeme pokračovať v rozprave. Ako prvý vystúpi pán poslanec Paška, pripraví sa pani poslankyňa Navrátilová a potom pani poslankyňa Brestenská.
Laššáková, Jana, podpredsedníčka NR SR (2015-12-02):
Ešte dáme faktickú poznámku k tomuto návrhu zákona, potom sa už pripravíme na hlasovanie. Nech sa páči, pán poslanec Fronc, končím možnosť prihlásiť sa s faktickými poznámkami.
Jarjabek, Dušan, poslanec NR SR (2017-02-02):
Ďakujem pekne. Ospravedlňujem sa, že sme sa na tom dopredu dohodli, preto lebo býva to pravidlom už automaticky vždy, keď tieto dva návrhy predkladáme spoločne. Takže v rámci zlúčenej rozpravy o obidvoch bodoch programu dovoľte, aby som vás oboznámil so správou výboru Národnej rady Slovenskej republiky pre kultúru a médiá k návrhu na voľbu členov Rady pre vysielanie a retransmisiu. Máme to pod tlačou 355. Predsedníčka Rady pre vysielanie a retransmisiu listom č. 4876/2016/PR z 2. decembra 2016 oznámila predsedovi Národnej rady Slovenskej republiky, že podľa § 9 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov skončí dňom 16. februára 2017 funkčné obdobie pánovi Petrovi Alakšovi a pánovi Milošovi Mistríkovi. Predseda Národnej rady Slovenskej republiky sa listom č. 716/2016 z 5. decembra 2016 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru Národnej rady Slovenskej republiky pre kultúru a médiá návrhy kandidátov na členov rady. Výbor dostal tieto návrhy kandidátov na doplnenie rady: – pán Peter Alakša, navrhuje Mediálny inštitút, – pán Štefan Fejko, navrhuje Klub poslancov Národnej rady Slovenskej republiky za stranu Kotleba – Ľudová strana Naše Slovensko, – pán Karol Haťapka, návrh predkladá Tibor Bernaťák, predseda klubu poslancov v Národnej rade Slovenskej republiky za Slovenskú národnú stranu, – pán doktor Mojmír Mamojka, návrh predkladá pán Miroslav Číž, poslanec Národnej rady Slovenskej republiky. Výbor Národnej rady Slovenskej republiky pre kultúru a médiá posúdil predložené návrhy kandidátov na voľbu členov Rady pre vysielanie a retransmisiu a konštatoval, že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii. Výbor Národnej rady pre kultúru a médiá po zvážení týchto skutočností v prijatom uznesení č. 38 zo 17. januára 2017 vyslovil súhlas s návrhom na voľbu členov Rady pre vysielanie a retransmisiu, opäť, máme to pod tlačou 355, a odporúča Národnej rade Slovenskej republiky, aby 1. konštatovala, že a) dňom 16. februára 2017 končí funkčné obdobie pánovi Petrovi Alakšovi a pánovi Milošovi Mistríkovi; b) je potrebné zvoliť dvoch členov rady, aby Rada pre vysielanie a retransmisiu mala deväť členov; 2. zvolila dvoch členov rady na obdobie do 16. februára 2023; 3. uskutočnila opakovanú voľbu v prípade, že nebude zvolený potrebný počet členov (dvaja) z navrhovaných kandidátov. Do opakovanej voľby postupujú dvaja kandidáti, ktorí neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký počet hlasov. Dámy a páni, toľko k správe. Ohľadne týchto dvoch bodov poprosím, pán predsedajúci, aby ste k týmto dvom bodom otvorili rozpravu. Ďakujem zatiaľ za pozornosť.
Zmajkovičová, Renáta, podpredsedníčka NR SR (2013-10-24):
Pán poslanec Abrhan.
Grendel, Gábor, podpredseda NR SR (2021-05-13):
Ďakujem, pán poslanec. Pán poslanec Beluský bol jediný písomne prihlásený. Chcem sa opýtať s malou dušičkou, či sa chce niekto do rozpravy prihlásiť ústne. Nie. Vyhlasujem rozpravu za skončenú. Záverečné slovo, pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. (Prerušenie rokovania o 12.06 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2021-10-06):
Pán poslanec Kočiš s faktickou poznámkou.
Urban, Miroslav, poslanec NR SR (2021-12-02):
Ďakujem za slovo. Sme v zúfalej situácii ohľadom epidémie. Tento pokus podplatiť dôchodcov sa mi zdá tiež prejav istého zúfalstva. Ja som nikdy ako lekár pacientovi nedával peniaze alebo som ho nemotivoval inak, aby počúval moje rady, ako sa má liečiť, kde má ísť, čo má absolvovať. Jednoducho človek to povie, vysvetlí a či to ten pacient akceptuje, alebo neakceptuje, je to jeho vôľa. A keď odmietol, tak má o dva-tri dni vyvesené parte. Mali sme tu neúspech lotérie a ani tento motivačný bonus 500 euro nemyslím si, že by to bola motivácia pre niektorých, pre značnú časť dôchodcov, ktorí by sa podrobili ďalšej vakcinácii a potom ďalšiemu očkovaniu. Ja som stále presvedčený o argumentácii, o hovorení pravdy. Treba tým ľuďom povedať, že aj tá vakcinácia prináša nežiaduce účinky. Netreba to nejako o tom mlčať. Treba povedať, má to takéto úskalia, sú tam aj prípady úmrtí po tých vakcínach, ale treba naozaj akceptovať a akcentovať práve u tých starších ľudí, že tá vakcinácia im môže pomôcť zachrániť život. Však vidíme, v nemocniciach sme už došli ku selekcii. Už sa vyberá, kto sa zapojí na umelú pľúcnu ventiláciu a kto nie, koho necháme zomrieť. Až do takéhoto stavu sme sa dostali. Keďže to očkovanie nám voľáko nejde, tak druhým pilierom, ktorý by mal zachrániť životy, sú nemocnice a zdravotníctvo a tu si myslím, že do tohto druhého piliera sme moc neinvestovali. Ako keby sme zabudli na zdravotníkov a spoliehali sme sa len na samotné očkovanie. Nemala by to byť politická téma, ale zdravotná. Jeden zaočkovaný dôchodca je viac ako 10 zaočkovaných tínedžerov, a tak to treba viesť.
Grendel, Gábor, podpredseda NR SR (2021-12-14):
Pán poslanec Linhart.
Kiššová, Jana, poslankyňa NR SR (2014-11-08):
Ďakujem veľmi pekne za slovo. Ja som celkom rada, že Jozef Mihál vo svojom vystúpení hovoril aj o dopadoch na isté skupiny ľudí, konkrétne na podnikateľov preto, lebo tie naozaj sú veľké po nedávnych návrhoch zákonov z dielne SMER-u. Jozef spomínal zadržiavanie DPH podnikateľom pod zámienkou daňovej kontroly. Ja by som len rada doplnila jednu vec k tomuto, k tomuto nedôvodnému zadržiavaniu dépehačiek. Ja som nedávno, pár dní dozadu hovorila s jedným podnikateľom, ktorý takýmto spôsobom bezúročne úveruje štát už niekoľko mesiacov preto, lebo vyše pol roka mu štát zadržiava dépeháčku, a tento podnikateľ bol nútený si zobrať kontokorentný úver, aby mohol vo svojom podnikaní pokračovať. Toto naozaj je absurdná situácia, aby si jeden podnikateľ musel brať úver na to, aby mohol úverovať štát, ktorý mu vyše pol roka zadržiava dépeháčku, lebo nie je schopný mu skontrolovať 20 papierov. A to, že tento podnikateľ má náklady s tým, aby úveroval štát vo forme úroku z tohto úveru, má s tým aj kopu opletačiek, má s tým kopu vybavovačiek, musí reportovať do banky. A miesto toho, aby sa venoval vytváraniu hodnôt a miesto toho, aby tieto hodnoty vytváral, tak miesto toho sa stará o to, aby mal možnosť úverovať tento štát. Ďakujem.
Jurinová, Erika, podpredsedníčka NR SR (2014-10-21):
Pán poslanec Galko.
Šimečka, Michal, podpredseda NR SR (2024-05-14):
Sekundu. Pravda je, že by bolo dobré, aby pán poslanec Michelko, ktorý je navrhovateľom, zaujal miesto určené pre navrhovateľa, a pán poslanec Mažgút, aby zaujal miesto určené pre spravodajcov, alebo ktokoľvek z ich náhradníkov. Dodržíme formálne pravidlá. No predpokladám, že je viacej navrhovateľov z radov SNS.
Danko, Andrej, podpredseda NR SR (2024-01-11):
Reagujte, prosím, na vystupujúceho. Pán poslanec Grendel.
Blanár, Juraj, podpredseda NR SR (2021-05-12):
Ďakujem, pán spravodajca. Vyhlasujem všeobecnú rozpravu za otvorenú týmto a konštatujem, že písomne sa nikto neprihlásil, preto dávam teraz možnosť prihlásiť sa ústne do rozpravy. Konštatujem, že nikto. Týmto teda vyhlasujem za uzatvorenú rozpravu. A chcem sa spýtať pána predkladateľa, či by mal o záverečné slovo záujem, rovnako pán spravodajca. Nie. Obom teda ďakujem. Prerušujem rokovanie o tomto bode programu. (Reakcia spravodajcu.) Teraz to nie je potrebné, čiže ďakujem. Nasledujúci bod programu je druhé čítanie o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. , pod parlamentnou tlačou 349 a spoločná správa pod parlamentnou tlačou 349a. Poprosím teraz pána ministra pôdohospodárstva a rozvoja vidieka Jána Mičovského, aby návrh zákona za vládu odôvodnil. Nech sa páči.
Borec, Tomáš, minister spravodlivosti SR (2015-09-25):
Ďakujem pekne, pán predsedajúci. Takže dovoľte, vážené pani poslankyne, poslanci, aby som stručne k tomuto materiálu uviedol, že trestný procesný kódex Slovenskej republiky alebo Trestný poriadok podmieňuje odovzdanie odsúdenej osoby na výkon trestu odňatia slobody do štátu, ktorého je občanom, resp. prevzatie takejto osoby z cudziny existenciou medzinárodnej zmluvy. Pristúpením Slovenskej republiky k Managujskému Medziamerickému dohovoru o výkone trestných rozsudkov v cudzine z 9. júna 1993 dôjde k významnému rozšíreniu tejto obligatórnej zmluvnej základne o ďalšie štáty. Predovšetkým hovoríme o latinskoamerických štátoch, ale napríklad aj USA a Kanada, v ktorých sa nachádzajú slovenskí občania vo výkone trestu. Tým bude daná týmto občanom možnosť vykonať úložné tresty v Slovenskej republike. V súčasnosti vrátane Českej republiky je signatárom Managujského dohovoru celkom 19 štátov. Postup a princípy, resp. podmienky odovzdávania odsúdených osôb na výkon trestných rozsudkov v cudzine stanovené v Managujskom dohovore sú v súlade s Trestným poriadkom, ako aj so záväzkami vyplývajúcimi pre Slovenskú republiku z Dohovoru Rady Európy o odovzdávaní odsúdených osôb z roku 1983 a tiež príslušných rámcových rozhodnutí Európskej únie. Podľa čl. 7 ods. 4 Ústavy Slovenskej republiky je predkladaný dohovor prezidentskou medzinárodnou zmluvou, ktorá priamo zakladá práva a povinnosti fyzických osôb alebo právnických osôb, a preto si vyžaduje súhlas Národnej rady Slovenskej republiky a vystavenie listiny o pristúpení prezidentom Slovenskej republiky. Tento dohovor je súčasne medzinárodnou zmluvou podľa čl. 7 ods. 5 ústavy, ktorá má prednosť pred zákonmi. Tento materiál bol predmetom prerokovania vlády Slovenskej republiky, ktorá vyslovila uznesením č. 341 zo dňa 1. júla 2015 súhlas s pristúpením Slovenskej republiky k tomuto dohovoru. Ďakujem pekne za pozornosť. Skončil som.
Blanár, Juraj, podpredseda NR SR (2021-05-11):
Ďakujem, pán poslanec. Jediná faktická poznámka na vaše vystúpenie. Pán poslanec Marek Šefčík, ktorému udeľujem slovo.
Duchoň, Daniel, poslanec NR SR (2014-12-04):
Teraz budeme hlasovať o jednotlivých pozmeňujúcich návrhoch podaných v rozprave. Dajte, prosím, hlasovať o prvom pozmeňujúcom návrhu pána poslanca Mikloška.
Hrnčiar, Andrej, podpredseda NR SR (2017-02-01):
Pán poslanec Jurzyca.
Paška, Pavol, predseda NR SR (2014-07-01):
Pekné predpoludnie, vážené pani poslankyne, vážení páni poslanci, budeme pokračovať v rokovaní. Pán poslanec Lipšic.
Pčolinský, Peter, podpredseda NR SR (2022-10-21):
Hlasovanie vo štvrtok o jedenástej. Prerušujem rokovanie o tomto bode programu. Ďalším bodom programu je pán poslanec Kyselica. Ďalším bodom programu je prvé čítanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Richarda Nemca, Márie Šofranko a Miloša Svrčeka na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov . Návrh zákona je uverejnený ako tlač 1252, návrh na jeho pridelenie na prerokovanie výborom je v rozhodnutí č. 1312. Dávam slovo poslankyni Jane Majorovej Garstkovej, aby návrh zákona uviedla.
B. Bugár, podpredseda NR SR: (2004-05-26):
Pani poslankyňa, máte slovo. Ľ. Navrátilová, poslankyňa: Krátka poznámka prečo okná. Pretože pri zateplení domu je kľúčová vec, aby boli vymenené okná. To bol jediný dôvod. Ďakujem.
Zmajkovičová, Renáta, podpredsedníčka NR SR (2012-06-21):
Pán poslanec Bublavý.
Mihál, Jozef, poslanec NR SR (2015-10-21):
Pán podpredseda vlády a minister, po tom, ako vám podal report kolega z opozície, ako pracujeme v parlamente, ja si zase dovolím vám podať report, ako chodím medzi ľudí na vidiek. Takže v týždni od 10. do 17. októbra som dovolenkoval, predstavte si, nie v Dubaji, ani niekde na Bahamách, alebo niekde takto, ale v Podhájskej, to je taká malebná dedinka pri Šuranoch, kde som teda vykonával činnosť sedenie v tom teplom bazéne, diskusia s dôchodcami na tému výška dôchodkov. Sedenie v krčme s miestnymi alebo s turistami, kde sme teda diskutovali, napríklad zníženie DPH na 10 %. Takže to sme napríklad riešili. Potom som bol medzitým v Šali, prednáška pre 85 ľudí. Potom som bol tri dni v Žiline. Čiže od 18. do 21. októbra, kde som teda mal dve ďalšie prednášky pre spolu asi 150 ľudí. Takže za posledných desať dní som v Bratislave strávil niekoľko hodín, napríklad bohumilou diskusiou s pánom ministrom Richterom v STV, ktorú ste možno sledovali. Ďakujem.
Glváč, Martin, poslanec NR SR (2011-09-14):
Ďakujem. Myslím, že to zhrniem, nakoľko chcel som vystúpiť v rozprave, ale kolegovia boli veľmi presní a asi by som sa opakoval. Chcem len povedať, že je to také pozvoľné pokračovanie včerajšej nočnej debaty alebo niektorých debát, pretože sme si, bohužiaľ, museli zvyknúť, a táto novela je toho dôkazom, že táto vláda dokáže šetriť iba na občanoch a že táto vláda robí v určitých oblastiach vyslovene protiľudovú politiku. Nemusíme ísť ďaleko, stačí si spomenúť na rozpravu a schválené znenie Zákonníka práce. Je to šetrenie na nesprávnom mieste a podľa môjho názoru likvidácia fungujúceho systému v tejto oblasti. Myslím si, že všetci dobre vieme, v akom stave je momentálne bytový fond, že je tu deficit 250 tisíc bytov, na obnovu vrátane zateplenia potrebuje asi 25 tisíc bytových domov a 450 tisíc rodinných domov. Prosím, nehádžme ľuďom, ktorí si chcú legálnym a legitímnym a úplne normálnym spôsobom našetriť na jednu zo svojich základných potrieb, vlastné bývanie, polená pod nohy. Keď hovoríme o šetrení, tak mi napadá, že možno si treba pozrieť odmeny na jednotlivých ministerstvách, konkrétne tuná máme jedno, ktoré predkladá túto novelu, tak polročné odmeny boli v státisícoch eur, možno tu by boli rezervy, kde šetriť a ako nájsť peniaze na fungujúci systém a pomoc ľuďom, ktorí to potrebujú. Ďakujem.
Pellegrini, Peter, predseda NR SR (2015-09-18):
Ďakujem pekne. Poprosím teraz pána poslanca Petráša, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Štefanec, Ivan, poslanec NR SR (2012-09-13):
Ďakujem, pani podpredsedníčka. Pani podpredsedníčka Laššáková, hovorili ste o tom, ako vaša vláda jednala s mnohými organizáciami, doslova obchodnými komorami, Republikovou úniou zamestnávateľov, Asociáciou zamestnávateľských zväzov, Živnostenským zväzom, Živnostenskou komorou, Asociáciou malých podnikov a tak ďalej. Je to pravda, ale pravdou je aj to, že Zákonník práce sa dostáva do parlamentu bez súhlasu sociálnych partnerov. Pravdou je to, že vy ste síce jednali, ale dohodu ste nedosiahli. Zákonník práce prichádza sem bez toho, aby sociálni partneri s tým súhlasili. Čiže mám veľké podozrenie, že zdôrazňovaním toho, koľkokrát ste jednali, pán minister to takisto veľmi rád zdôrazňuje, že prebehlo sedem kôl jednaní, sa snažíte zakrývať skutočnosť, že ste sa nedohodli. A práve v týchto dôležitých časoch predkladáte niečo, čo škodí tvorbe pracovných miest. Vo svojom vystúpení ste hovorili o tom ako chcete pomôcť ľuďom na Orave, na Gemeri, na Spiši. Nuž, práve takýmito zmenami im najviac uškodíte. Pretože keď budete zdražovať tvorbu pracovných miest, tak najviac na to doplatia ľudia vo vzdialenejších regiónov a, bohužiaľ, takáto zmena Zákonníka práce len prehĺbi regionálne rozdiely na Slovensku. Ďakujem.
Danko, Andrej, predseda NR SR (2016-04-18):
Ďakujem. Pán poslanec Ondrej Dostál.
Mikloš, Ivan, poslanec NR SR (2012-08-07):
Ďakujem pekne. Vážený pán minister, ja som sa prihlásil s faktickou preto, najmä preto, že ste viackrát zdôraznili vo svojom vystúpení, že to, čo robíte, je preto, že robíte zodpovednú politiku a že beriete na seba tú zodpovednosť. No musím vám povedať, že je to presne naopak. Konkrétne zníženie príspevkov do druhého piliera z 9 na 4 % považujem za najnezodpovednejší, jednoznačne najnezodpovednejší krok tejto vlády, minimálne doteraz... (Ruch v sále. Prerušenie vystúpenia predsedajúcim.)
A. Belousovová, podpredsedníčka NR SR: (2007-03-22):
A keďže sa blíži 19.00 hodina, dovoľte mi, aby som oznámila prerušenie rokovania 8. schôdze Národnej rady Slovenskej republiky. Chcem vás upozorniť, že pokračovať budeme zajtra o 9.00 hodine, ale budeme pokračovať tak, ako bola dohoda, bodmi 23 a 24 podľa schváleného programu. Prajem všetkým ešte pekný večer a pokojnú dobrú noc. Dovidenia. (Prerušenie rokovania o 18.58 hodine.)
Grendel, Gábor, podpredseda NR SR (2022-02-08):
V rozprave teraz vystúpi pani poslankyňa Zita Pleštinská, pripraví sa pani poslankyňa Monika Kozelová.
P. Hrušovský, podpredseda NR SR: (2002-07-10):
J. Langoš, poslanec: Ak môžem poradiť, mohli by sme hlasovať o prvých šiestich bodoch spoločne a o siedmom osobitne, pretože siedmy bod upravuje novú účinnosť, tento zákon je ďaleko pozadu za navrhovanou účinnosťou. Takže siedmy bod uznesenia výboru pre verejnú správu upravuje novú účinnosť tohto zákona. Teda navrhujem hlasovať o prvých šiestich bodoch spoločne a o siedmom bode osobitne a ten siedmy bod odporúčam schváliť.
P. Paška, predseda NR SR: (2007-06-20):
(Hlasovanie.) 138 prítomných, 136 bolo za, 1 bol proti, 1 sa zdržal. Konštatujem, že uvedené body zo spoločnej správy sme schválili. Nech sa páči, ďalej.
Laššáková, Jana, podpredsedníčka NR SR (2012-05-02):
Panie poslankyne, páni poslanci, pán prezident Slovenskej republiky odchádza. (Odchod prezidenta SR Ivana Gašparoviča z rokovacej sály v sprievode predsedu NR SR Pavla Pašku.) (Prerušenie rokovania o 14.54 hodine.)
Blanár, Juraj, podpredseda NR SR (2021-05-03):
Pani ministerka asi nechce reagovať. Vážené pani poslankyne i páni poslanci, keďže pán Šefčík si musel uštedriť ešte poznámku aj na moju adresu, tak chcem ho ubezpečiť, že predsedajúci je tu na to, aby riadil schôdzu podľa schváleného programu a podľa rokovacieho poriadku. To znamená, že ak tu má byť vláda v čase, kedy začíname rokovať, a to sa týka v tomto prípade programového vyhlásenia vlády, tak tu má byť, a predsedajúci je tu na to, aby zabezpečil účasť. Avšak tá účasť tu nebola a je mojou prirodzenou povinnosťou, aby som takéto niečo urobil. A si vyprosím, pán Šefčík, aby ste vy tu nejakým spôsobom vstupovali do riadenia schôdze! Ste na to málo skúsený a neznalý rokovacieho poriadku. Ak súhlasia s vami ostatní poslanci, prosím, ale som presvedčený, že drvivá väčšina poslancov s týmto nesúhlasí a neakceptuje to. Ešte raz, všetko možné by sme boli prijali, keby tu bolo povedané ospravedlnenie, že mali sme iné povinnosti, možno mnohí poslanci by si pomysleli svoje, ale bolo by to normálne ospravedlnenie. Ale nie takéto, kde začne osočovať pre svoju neúčasť iných pani ministerka. To je pre mňa neprijateľné ako predsedajúceho Národnej rady Slovenskej republiky. Ak nechceme parlamentarizmus dať do úplného suterénu za vašej koalície, tak prosím vás, radšej mlčte, pán Šefčík. (Reakcie z pléna a potlesk.) Dámy a páni, poprosím... (Reakcie z pléna.) Pokoj, pán Šefčík! Poprosím, pokoj. Mali ste svoje slovo a dokonca ste reagovali vo faktickej poznámke na niekoho iného, čo ste nemali. Tak si to naštudujte. V rozprave bude pokračovať pán poslanec Ján Blcháč a pripraví sa ako ďalší pán poslanec Peter Kmec. Nech sa páči, pán poslanec.
Pročko, Jozef, poslanec NR SR (2021-09-22):
Ja by som chcel poprosiť, áno, dvakrát som tuná zakričal, aby rozprávali poslanci k téme, teda k predrečníkovi. Robia si z toho tuná, a chcem vás poprosiť aj ja, aby ste ich umravňovali, pretože nerozprávajú vo faktických poznámkach k predrečníkovi, ale všetci tu vyplakávali a obracali sa na pani Hatrákovú a dávali tie svoje žalospevy na to, ako to tu ona ide zničiť. Práve to, toto som chcel, na toto som upozornil, nebol som vulgárny. A chcem poprosiť, aby ste upozornili aj pána Podmanického, aby reagoval na predrečníka a nerobil si tu z toho politickú kampaň. Ďakujem.
J. Šimko, poslanec: (2005-09-22):
Národná rada Slovenskej republiky uznesením č. 1679 z 29. júna 2005 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre verejnú správu neprerokoval vládny návrh zákona, pretože výbor nebol uznášaniaschopný. Počet členov výboru 14, prítomných 7 poslancov. Ostatné výbory, ktoré o návrhu zákona rokovali, súhlasili s ním a odporučili Národnej rade Slovenskej republiky návrh zákona schváliť s pripomienkami, ktorých je celkove 23 a máte ich uvedené v spoločnej správe. Gestorský výbor odporúča o všetkých bodoch hlasovať spoločne a schváliť ich. Gestorský výbor na základe stanovísk výborov k vládnemu návrhu zákona o poskytovaní služieb v oblasti súkromnej bezpečnosti a o zmene a doplnení niektorých zákonov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona, v súlade s rokovacím poriadkom odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona o poskytovaní služieb v oblasti súkromnej bezpečnosti a o zmene a doplnení niektorých zákonov bola schválená unesením Výboru Národnej rady Slovenskej republiky pre obranu a bezpečnosť č. 389 na jeho 60. schôdzi. Pán predsedajúci, prosím, otvorte rozpravu k tomuto návrhu a súčasne ako prvý sa hlásim do rozpravy.
P. Hrušovský, podpredseda NR SR: (2001-09-17):
Pani poslankyňa, nech sa páči, máte slovo.
Glváč, Martin, podpredseda NR SR (2017-02-02):
Pán poslanec, pozrite si program, ktorý sme schválili, to je informácia, ktorú prednesie predseda úradu. Keďže nie je prítomný, nemôžme tento bod otvoriť. Budeme vás informovať pri hlasovaní, pán predseda Národnej rady vás bude informovať, ako s týmto bodom naložíme, pri hlasovaní o jedenástej hodine. Poprosím nahodiť všetkých, ktorí sú prihlásení do rozpravy. Dávam slovo poslancovi Galkovi, ktorý; a potom sa pripraví pán poslanec Dostál. Nech sa páči. (Pokračovanie rokovania o návrhu na vyslanie príslušníkov ozbrojených síl Slovenskej republiky na výcvik do Lotyšskej republiky , tlač 357.)
Migaľ, Samuel, poslanec NR SR (2024-10-23):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania v prvom čítaní na schôdzi Národnej rady. Prosím, dajte o mojom návrhu hlasovať.
Šeliga, Juraj, podpredseda NR SR (2020-11-05):
Ďakujem pekne, pán minister. Poprosím pána, pardon, pani poslankyňu Kaveckú ako navrhnutú z gestorského výboru pre zdravotníctvo, aby zaujala stanovisko k tomuto návrhu.
P. Hrušovský, predseda NR SR: (2003-12-04):
(Hlasovanie.) 120 prítomných, 120 za návrh. Schválili sme pripomienku pod bodom 4. Nech sa páči, pán poslanec. M. Abelovský, poslanec: Bod 5 alternatíva I, vypúšťa sa § 84, gestorský výbor odporúča neschváliť.
Hrnčiar, Andrej, podpredseda NR SR (2019-05-20):
Tri faktické poznámky. Nech sa páči, pani poslankyňa Verešová.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 7 za, 77 proti, 49 sa zdržalo. Tieto body sme neschválili.
Jurinová, Erika, podpredsedníčka NR SR (2013-09-06):
Pán poslanec Mikloško.
T. Cabaj, podpredseda NR SR: (2010-03-10):
Pán spravodajca, chcete sa vyjadriť? Nie. Prerušujem rokovanie o tomto bode. Zároveň vyhlasujem 3-minútovú prestávku. O 10.30 hodine budeme pokračovať ďalším bodom programu. (Prestávka.) (Po prestávke.)
Figeľ, Ján, podpredseda NR SR (2014-12-10):
Nech sa páči, Ján Mičovský.